|  |  |
| --- | --- |
|  |  *See artikkel räägib Tallinna tänavast; Tartu tänava kohta vaata artiklit Aida tänav (Tartu); teiste samanimeliste tänavate kohta vaata artiklit Aida tänav (täpsustus).* |

---

‹ Kaart ajutiselt peidetud (?) ›
Eesti Tarbekunsti- ja Disainimuuseum Tallinnas Aida tänaval
Ait Aida 6
**Aida tänav** on tänav Tallinna vanalinnas.

Tänav algab Laialt tänavalt ja lõpeb Kooli tänaval. Tänav on kaarekujuline, umbes 130 m pikk. Sellega ei ristu muid tänavaid.

Ajalugu
-------

Tänav sai nime sellele tänavale aastatel 1692–1695 rajatud kolmekorruselise Tallinna suurima viljaaida järgi, kus nüüd asub Eesti Tarbekunsti- ja Disainimuuseum.

Tänavat nimetati varem "*põiktänavaks kloostri juures"* ja Väike-Kloostri tänav (*Kleine Klosterstrasse*) naabruses Suur-Kloostri tänaval asunud endise tsistertslaste ordu Mihkli kloostri järgi.

Ametlikult kinnitati Aida nimi (saksa keeles *Speichergasse*) tänavale 1872. aastal.

Hoonestus
---------

### Aida tänav 3 // Suur-Kloostri 8

Kinnistu krundil Aida tänav 3 // Suur-Kloostri tänav 8 asus algselt Tallinna Püha Miikaeli nunnakloostri puuviljaaed, mille omanikud vahetusid mitmel korral, kuni 1692. aastal ostis krundi Tallinna raehärra Diedrich Reime, kes ehitas aastatel 1692–1695 krundile aida. 1737. aastal võeti kolmekorruseline kelpkatusega paekivist viljaaida hoone riigi kasutusse. 1944. aasta märtsipommitamises hävis aida katus ja osa kolmanda korruse võlvidest, mis korrastati aastatel 1954–1955. Aastatel 1976-1980 kohandati endine aidahoone Tarbekunstimuuseumiks. Kultuurimälestis nr 3016.

 *Pikemalt artiklis Eesti Tarbekunsti- ja Disainimuuseum*
### Aida tänav 6

Elamu Aida tänav 6 on ümber ehitatud 15. sajandil Lai tänav 23 suure elamu paljude kõrvalhoonete hulka kuulunud tallist või lambalaudast. Renessansiperioodil, aastatel 1551–1558 muudeti hoone kahekorruseliseks elamuks. Ehitati väike raidportaal ja raidraamistusega aknad, mantelkorsten ja paeplaatidest põrandad. Hoone keldris ja I korrusel on kaks ruumi, II korrusel üks. 

Põhjasõjas varemeisse jäänud elamu kohandati aastatel 1723–1739 taas aidaks – osa avasid (portaal, aknad, nišid) müüriti kinni, mõned seinad ja vahelaed lammutati, fassaadi tehti kaubaluugiavad.

Hoone restaureeriti aastatel 1967–1968 elamuna ning seda kasutatakse nüüd Tallinna Linnateatri hoidlana koos Aida tänav 8 hoonega. Kultuurimälestis nr 3017.

Galerii
-------

* Kaarkäik Tallinna linnamüüris Lippe torni kõrval, Aida tänavalt Tornide väljakuleKaarkäik Tallinna linnamüüris Lippe torni kõrval, Aida tänavalt Tornide väljakule
* Aida 3Aida 3
* Aida 3 teiselt pooltAida 3 teiselt poolt
* Vaade Laialt tänavaltVaade Laialt tänavalt

Viited
------

1. ↑  3016 Ait Aida t.3, 1692.a. 1823.a. 1974-1980.a. kultuurimälestiste riiklikus registris
2. ↑  Aida tänav 6 (kinnistu nr. 176)
3. ↑  Aida tänav 8 (kinnistud nr 175 ja 174)
4. ↑  3017 Ait Aida t.6, 15.saj.1551.a. 1723.a. 1967.a. kultuurimälestiste riiklikus registris

Välislingid
-----------

* Aida tänav, www.eestigiid.ee

|  |  |
| --- | --- |
|  | Pildid, videod ja helifailid Commonsis: **Aida tänav** |

| * v
* r
Vanalinna asumi tänavad |
| --- |
| 
Aia tänav **·**  Aida tänav **·**  Apteegi tänav **·**  Bremeni käik **·**  Börsi käik **·**  Dunkri tänav **·**  Falgi tee **·**  Gümnaasiumi tänav **·**  Harju tänav **·**  Hobusepea tänav **·**  Inseneri tänav **·**  Kaarli puiestee **·**  Kanuti tänav **·**  Katariina käik **·**  Kinga tänav **·**  Kiriku plats **·**  Kiriku põik **·**  Kiriku tänav **·**  Kohtu tänav **·**  Komandandi tee **·**  Kooli tänav **·**  Kullassepa tänav **·**  Kuninga tänav **·**  Laboratooriumi tänav **·**  Lai tänav **·**  Lossi plats **·**  Lühike jalg **·**  Mere puiestee **·**  Munga tänav **·**  Mündi tänav **·**  Müürivahe tänav **·**  Niguliste tänav **·**  Nunne tänav **·**  Olevimägi **·**  Oleviste tänav **·**  Pagari tänav **·**  Piiskopi tänav **·**  Pikk jalg **·**  Pikk tänav **·**  Põhja puiestee **·**  Pärnu maantee **·**  Pühavaimu tänav **·**  Raekoja plats **·**  Raekoja tänav **·**  Rahukohtu tänav **·**  Rannamäe tee **·**  Rataskaevu tänav **·**  Rutu tänav **·**  Rüütli tänav **·**  Saiakang **·**  Sauna tänav **·**  Sulevimägi **·**  Suur-Karja tänav **·**  Suur-Kloostri tänav **·**  Suurtüki tänav **·**  Tolli tänav **·**  Toom-Kooli tänav **·**  Toompea tänav **·**  Toompuiestee **·**  Toom-Rüütli tänav **·**  Uus tänav **·**  Vabaduse väljak **·**  Vaimu tänav **·**  Valli tänav **·**  Vana turg **·**  Vana-Posti tänav **·**  Vanaturu kael **·**  Vana-Viru tänav **·**  Vene tänav **·**  Viru tänav **·**  Viru väljak **·**  Voorimehe tänav **·**  Väike-Karja tänav **·**  Väike-Kloostri tänav **·**  Wismari tänav |